ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0748/99

υποβολή: Anita Pollack (PSE) προς την Επιτροπή

(29 Μαρτίου 1999)

Θέμα: Κοινοτική αναπτυξιακή βοήθεια προς τις χώρες της Νότιας Ασίας

Θα μπορούσε άραγε η Επιτροπή να παραθέσει κατάλογο της συνολικής κοινοτικής αναπτυξιακής βοήθειας που χορηγήθηκε στις ακόλουθες χώρες για κάθε ένα από τα τελευταία πέντε έτη:

Ινδία, Μπαγκλαντές, Πακιστάν, Νεπάλ, Σρι Λάνκα, Μπουτάν και Μαλδίβες;

Θα μπορούσε επίσης η Επιτροπή να παραθέσει κατάλογο της κατά κεφαλήν χορηγηθείσας κοινοτικής αναπτυξιακής βοήθειας προς τις ίδιες χώρες κατά την τελευταία πενταετία;

Απάντηση του κ. Marín εξ ονόματος της Επιτροπής

(29 Απριλίου 1999)

Η Επιτροπή διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού τις πληροφορίες που ζητήθηκαν.
ΓΡΑΠΤΗ ΕΡΩΤΗΣΗ E-0570/99

υποβολή: José Barros Moura (PSE) προς την Επιτροπή

(12 Μαρτίου 1999)

Θέμα: Εξαγωγή ταύρων για ταυρομαχίες από την Πορτογαλία προς την Ισπανία

Εν συνεχεία των δύο προηγούμενων ερωτήσεών μου (Ε-3620/98 και Ε-0151/99) και λαμβανομένης υπόψη της απάντησης που έδωσε η Επιτροπή στις 22 Ιανουαρίου 1999 στην ερώτησή μου Ε-3620/98(1), επανέρχομαι ερωτώντας κατά πόσον οι ανησυχίες περί δημόσιας υγείας που συνηγορούσαν υπέρ του εμπορικού αποκλεισμού, μεταξύ άλλων των ταύρων για ταυρομαχίες (οι οποίοι, σημειωτέον, βόσκουν και άρα δεν παρουσιάζουν κίνδυνο) - δεν θα ικανοποιούντο απολύτως αν ακολουθείτο στην Ισπανία η ίδια διαδικασία που έχει υιοθετηθεί στην Κολομβία για τους ταύρους που προέρχονται από την Ισπανία, δηλαδή η καύση μετά την ταυρομαχία;

Σύμφωνα με έγκυρες πλροφορίες του περιοδικού "6 Toros 6" στις 26.1.99, υπάρχουν ενδείξεις ότι τελικά και οι ίδιοι οι ισπανικοί ταύροι είναι ύποπτοι και ότι δεν θα έπρεπε, ενδεχομένως, να αγωνίζονται στις ισπανικές αρένες. Δεν ήταν ακριβώς ο ίδιος φόβος που είχε ως αποτέλεσμα να περιληφθούν οι ταύροι πορτογαλικής προέλευσης στον εμπορικό αποκλεισμό;

Απάντηση του κ. Fischler εξ ονόματος της Επιτροπής

(20 Απριλίου 1999)

Η Επιτροπή δεν ήταν σε θέση να επιβεβαιώσει τις πληροφορίες οι οποίες αναφέρονται από το Αξιότιμο Μέλος του Κοινοβουλίου και σύμφωνα με τις οποίες η Ισπανία έχει αποφασίσει να αποτεφρώσει όλους τους ταύρους ταυρομαχίας μετά το πέρας των ταυρομαχιών. Σύμφωνα με τις πληροφορίες τις οποίες έχει λάβει η Επιτροπή, οι περισσότεροι ταύροι ταυρομαχίας στην Ισπανία προορίζονται συνήθως για κατανάλωση από τον άνθρωπο μετά το πέρας των ταυρομαχιών.

Σύμφωνα με τις πληροφορίες τις οποίες διαθέτει η Επιτροπή όσον αφορά την εκτροφή των ταύρων ταυρομαχίας, η διατροφή τους βασίζεται σε φυσιολογικά τρόφιμα; οι νεαροί όμως ταύροι ενδέχεται να λαμβάνουν επιπρόσθετα στοιχεία διατροφής στην ηλικία των οκτώ μηνών, ενώ ενδέχεται επίσης να παρέχονται σύνθετες ζωοτροφές στους ταύρους ταυρομαχίας έξι μήνες πριν από τη διεξαγωγή των ταυρομαχιών.

Η Επιτροπή δεν διαθέτει στοιχεία τα οποία συνεπάγονται υπόνοιες ότι οι ισπανικοί ταύροι ταυρομαχίας ενδέχεται να έχουν προσβληθεί από την σπογγώδη εγκεφαλοπάθεια των βοοειδών. Σε περίπτωση που το Αξιότιμο Μέλος του Κοινοβουλίου διαθέτει σχετικές πληροφορίες, η Επιτροπή θα του ήταν υπόχρεη αν τις απέστελλε.

Επιπλέον, η Επιτροπή θα ήθελε να επαναλάβει ότι κάθε αίτηση που θα αποσκοπούσε στο να εξαιρεθούν οι ταύροι ταυρομαχίας από την γενική απαγόρευση μετακίνησης των ζώντων βοοειδών εκτός της Πορτογαλίας, θα πρέπει να εξεταστεί υπό το πρίσμα των δυνατοτήτων της πρόληψης της απάτης, λαμβάνοντας υπόψη, επίσης, μεταξύ άλλων, τα εν ισχύει μέτρα ελέγχου στο κράτος μέλος προορισμού.

(1) ΕΕ C 320 της 6.11.1999.
ΓΡΑΠΤΗ ΕΡΩΤΗΣΗ E-0699/99

υποβολή: José García-Margallo y Marfil (PPE) προς την Επιτροπή

(26 Μαρτίου 1999)

Θέμα: Διαρθρωτικά Ταμεία

Οι περιφέρειες το κατά κεφαλήν εισόδημα των οποίων είναι κατώτερο του 75 % του μέσου κοινοτικού όρου ονομάζονται "περιφέρειες του στόχου 1" και λαμβάνουν σημαντικές κονοτικές ενισχύσεις.

Προκειμένου να διαπιστωθεί εάν μία περιφέρεια υπερέβη το όριο αυτό ή όχι, το σχέδιο Κανονισμού του Συμβουλίου, COM(98)131 τελ.(1), το οποίο καθορίζει γενικές διατάξεις σχετικά με τα Διαρθρωτικά Ταμεία, προβλέπει ότι θα λαμβάνονται υπόψη τα αριθμητικά δεδομένα που αντιστοιχούν στα τρία τελευταία έτη για τα οποία διαθέτει στοιχεία το EUROSTAT.

Ο Γενικός Διευθυντής της Στατιστικής Υπηρεσίας των Ευρωπαϊκών Κοινοτήτων (EUROSTAT) απεκάλυψε κατά την συνεδρίαση της Νομισματικής Υποεπιτροπής του Ευρωπαϊκού Κοινοβουλίου της 17.2.1999 ότι τα στατιστικά στοιχεία που αντιστοιχούν στα οικονομικά έτη 1994, 1995 και 1996 περιελάμβαναν ήδη και τα στοιχεία της παραοικονομίας των εξεταζόμενων περιφερειών, χωρίς εντούτοις να προσδιορίζει και τα κριτήρια που είχαν επιλεγεί για την εκτίμηση ή την αξιολόγηση των δραστηριοτήτων αυτού του είδους.

Ποιό τμήμα των εισοδημάτων της περιφέρειας αντιστοιχεί στην παραοικονομία και ποιό στις κανονικές οικονομικές δραστηριότητες στην Ανδαλουσία για το καθε ένα από τα έτη αυτά;

(1) ΕΕ C 176 της 9.6.1998, σελ. 1.
ΓΡΑΠΤΗ ΕΡΩΤΗΣΗ P-0584/99

υποβολή: Giacomo Santini (PPE) προς την Επιτροπή

(3 Μαρτίου 1999)

Θέμα: Ελεύθερη άσκηση του ιατρικού επαγγέλματος στη Γαλλία

Η οδηγία 93/16(1) του Συμβουλίου της 5ης Απριλίου 1993, πέρα του ότι θεσπίζει την αμοιβαία αναγνώριση διπλωμάτων, πιστοποιητικών και άλλων τίτλων των ιατρών της Ευρωπαϊκής Ένωσης, στόχο έχει τη διευκόλυνση της ελεύθερης κυκλοφορίας.

Σχετικά με το θέμα αυτό ερωτάται η Επιτροπή:

1. η ιδιομορφία του γαλλικού νόμου που εμποδίζει την άσκηση του ιατρικού επαγγέλματος στο σύνολο της εθνικής επικράτειας σε όλους τους ιατρούς που δεν έχουν προηγουμένως εγγραφεί στο γαλλικό ιατρικό σύλλογο, δεν αποτελεί παραβίαση της ισχύουσας κοινοτικής νομοθεσίας;

2. η πρόβλεψη η οποία και υφίσταται, για προηγούμενη εγγραφή σε ένα άλλο κράτος μέλος προκειμένου να ασκηθούν άλλα επαγγέλματα, αποτελεί στη συγκεκριμένη περίπτωση του ιατρικού επαγγέλματος αναγκαία και αιτιολογημένη προϋπόθεση για την άσκηση του επαγγέλματος αυτού;

3. ποιά θέση προτίθεται να λάβει όσον αφορά ιδιαίτερες καταστάσεις ανάγκης ευρωπαίων πολιτών και συγκεκριμένα επαγγελματιών του τομέα του αθλητισμού, οι οποίοι μετακινούνται στις διάφορες χώρες με το δικό τους ιατρικό προσωπικό εμπιστοσύνης που στη Γαλλία δεν μπορεί εκ των πραγμάτων να ασκήσει το επάγγελμά του;

Απάντηση του κ. Monti εξ ονόματος της Επιτροπής

(26 Μαρτίου 1999)

1. Όχι. Η γαλλική νομοθεσία προβλέπει την εγγραφή στον Ιατρικό Σύλλογο για τους ιατρούς που επιθυμούν να ασκήσουν το δικαίωμα εγκατάστασης και μια απλή δήλωση, υποβαλλόμενη εκ των προτέρων, στην περίπτωση παροχής υπηρεσιών που συνεπάγεται προσωρινή διαμονή στο γαλλικό έδαφος, σύμφωνα με το άρθρο 17 της οδηγίας 93/16/ΕΟΚ την οποία αναφέρει ο αξιότιμος βουλευτής.

2. Ναι, αν πρόκειται για δήλωση εκ των προτέρων στην περίπτωση παροχής υπηρεσιών.

3. Στην περίπτωση που θίγεται από τον αξιότιμο βουλευτή, οι ιατροί που συνοδεύουν επαγγελματίες του αθλητισμού σ' ένα κράτος μέλος άλλο από αυτό στο οποίο είναι εγκατεστημένοι πρέπει να θεωρούνται ως πάροχοι υπηρεσιών. Υπό αυτές τις συνθήκες, είναι υποχρεωμένοι να υποβάλλουν δήλωση εκ των προτέρων στις αρμόδιες αρχές κάθε κράτους μέλους στο οποίο σκοπεύουν να παράσχουν υπηρεσίες που συνεπάγονται προσωρινή διαμονή στο έδαφός του, σύμφωνα με το άρθρο 17 της οδηγίας 93/16/ΕΟΚ.

(1) ΕΕ L 165 της 7.7.1993, σελ. 1.
ΓΡΑΠΤΗ ΕΡΩΤΗΣΗ E-0783/99

υποβολή: Ursula Schleicher (PPE) προς την Επιτροπή

(6 Απριλίου 1999)

Θέμα: Κτήση και κατοχή όπλων και πυρομαχικών από συλλέκτες

Με την οδηγία 91/477/ΕΟΚ(1) ρυθμίζεται η κατοχή και μεταφορά πυροβόλων όπλων στην Ευρωπαϊκή Ένωση. Αυτή η οδηγία περιλαμβάνει ρυθμίσεις σχετικά με την κατοχή, μεταφορά και κτήση όπλων και πυρομαχικών από σκοπευτές, κυνηγούς και εμπόρους. Η οδηγία δεν αναφέρεται όμως στους κατόχους συλλεκτικών πυροβόλων όπλων.

Τα συλλεκτικά όπλα υπόκεινται μέχρι σήμερα στην εθνική νομοθεσία, η οποία όμως παρουσιάζει μεγάλες διαφορές στα επιμέρους κράτη μέλη της Ευρωπαϊκής Ένωσης.

1. Συμφωνεί η Επιτροπή με την παρουσίαση αυτής της κατάστασης;

2. Θεωρεί η Ευρωπαϊκή Επιτροπή απαραίτητη, την τροποποίηση της υφιστάμενης οδηγίας ή την υποβολή μιας νέας οδηγίας, ειδικά για την κτήση και κατοχή όπλων και πυρομαχικών από συλλέκτες;

3. Εάν ναι, πότε προβλέπεται να γίνει η υποβολή ή η τροποποίηση της οδηγίας;

4. Θεωρεί η Ευρωπαϊκή Επιτροπή ότι υπάρχουν προβλήματα για συλλέκτες όπλων και πυρομαχικών από την υφιστάμενη νομοθεσία των κρατών μελών στην Ευρωπαϊκή Ένωση, που χαρακτηρίζεται από τις μεγάλες επιμέρους διαφορές;

Απάντηση του κ. Monti εξ ονόματος της Επιτροπής

(27 Απριλίου 1999)

Η Επιτροπή συμμερίζεται την ανάλυση του αξιότιμου μέλους, σύμφωνα με την οποία τα συλλεκτικά όπλα δεν εμπίπτουν στο πεδίο εφαρμογής της οδηγίας 91/477/ΕΟΚ του Συμβουλίου της 18ης Ιουνίου 1991 σχετικά με τον έλεγχο της απόκτησης και της κατοχής όπλων. Συνεπώς, η απόκτηση και η μεταφορά παρόμοιων όπλων ρυθμίζονται σήμερα από τις νομοθεσίες των κρατών μελών, με την επιφύλαξη της εφαρμογής των άρθρων 30 και 36 της Συνθήκης ΕΚ.

Η Επιτροπή βρίσκεται ήδη στο στάδιο κατάρτισης ενός ερωτηματολογίου σχετικά με την εφαρμογή της οδηγίας 91/477/ΕΟΚ, το οποίο θα αποσταλεί προσεχώς στα κράτη μέλη και στους διάφορους ενδιαφερόμενους φορείς. Βάσει των απαντήσεων που θα δοθούν στο ερωτηματολόγιο αυτό, η Επιτροπή θα υποβάλει - στο τέλος του 1999 - έκθεση στο Κοινοβούλιο και στο Συμβούλιο σχετικά με την κατάσταση που προκύπτει από την εφαρμογή της εν λόγω οδηγίας. Σύμφωνα με το άρθρο 17 της οδηγίας, η Επιτροπή θα εξετάσει σε ποιο βαθμό είναι αναγκαία η υποβολή προτάσεων για την τροποποίηση του υφιστάμενου καθεστώτος. Στα πλαίσια αυτά θα εξετασθεί επίσης το θέμα της απόκτησης και της κατοχής συλλεκτικών όπλων.

(1) ΕΕ L 256 της 13.9.1991, σελ. 51.
ΓΡΑΠΤΗ ΕΡΩΤΗΣΗ E-0945/99

υποβολή: Honório Novo (GUE/NGL) προς την Επιτροπή

(13 Απριλίου 1999)

Θέμα: Γέφυρα Vasco da Gama - Λισαβόνα - εκκαθάριση πληρωμών

Η κατασκευή του ανωτέρω έργου που συγχρηματοδοτείται από την Ευρωπαϊκή Ένωση έχει ολοκληρωθεί από καιρό, εφόσον η γέφυρα εγκαινιάσθηκε πριν από ένα περίπου χρόνο.

Δεδομένου του χρονικού διαστήματος που μεσολάβησε από τότε, είναι λογικό να αναμένεται ότι η Επιτροπή έχει ήδη καταβάλει όλα τα αναγκαία κονδύλια για τη χρηματοδότηση του έργου.

Μπορεί η Επιτροπή να αναφέρει εάν έχει ήδη προβεί σε όλες τις πληρωμές που απαιτούνται για τη συγχρηματοδότηση του συνόλου του έργου, συμπεριλαμβανομένου του οδικού δικτύου για την πρόσβαση στη γέφυρα;

Στην αρνητική περίπτωση, ποιοι σοβαροί λόγοι που οφείλονται σε διοικητικές διατυπώσεις και/ή στην τελική εκτίμηση την εμπόδισαν να το πράξει;

Απάντηση της κας Wulf-Mathies εξ ονόματος της Επιτροπής

(6 Μαΐου 1999)

Η μόνη πληρωμή που απομένει να διενεργήσει η Επιτροπή υπέρ του έργου που αφορά τη νέα γέφυρα στον ποταμό Τάγο και τις προσπελάσεις της, όπως καθορίζονται στην απόφαση C(94)3905, είναι η καταβολή του υπολοίπου της κοινοτικής συνδρομής.

Πέραν των συμπληρωματικών πληροφοριών που ήδη ζήτησε η Επιτροπή από τις πορτογαλικές αρχές στο πλαίσιο της ανάλυσης της τελικής έκθεσης για το έργο, η καταβολή του υπολοίπου εξαρτάται επίσης από την επαλήθευση, εκ μέρους της Επιτροπής, των ρητρών που προβλέπονται στην απόφαση χορήγησης χρηματικής συνδρομής, ιδιαίτερα εκείνων που αφορούν τις διατάξεις των νομοθετικών διαταγμάτων 9/93 και 280/94 τα οποία αναφέρονται αντίστοιχα στον αστικό έλεγχο της νότιας όχθης και στη δημιουργία ειδικής ζώνης προστασίας των εκβολών του ποταμού Τάγου.
ΓΡΑΠΤΗ ΕΡΩΤΗΣΗ P-1086/99

υποβολή: Daniel Varela Suanzes-Carpegna (PPE) προς την Επιτροπή

(15 Απριλίου 1999)

Θέμα: Εμπορικές σχέσεις ΕΕ-Μαρόκου

Στις 26 Φεβρουαρίου 1996 η Κοινότητα και το Μαρόκο υπέγραψαν Ευρωμεσογειακή Συμφωνία Σύνδεσης.

Μπορεί να πληροφορήσει λεπτομερώς η Επιτροπή για το ισοζύγιο των εμπορικών ανταλλαγών από της στιγμής θέσεως σε ισχύ της εν λόγω συμφωνίας και, ιδιαίτερα, ποια βιομηχανικά προϊόντα μαροκινής καταγωγής και σε ποιες ποσότητες, με απαλλαγή των τελωνειακών δασμών και φόρων ισοδύναμου αποτελέσματος και ελεύθερα παντός τύπου δεσμεύσεων εισαγωγής και ισοδύναμων μέτρων, εισήχθησαν στην ΕΕ έκτοτε;

Μπορεί, επίσης, να πληροφορήσει η Επιτροπή με λεπτομέρειες για ποια μαροκινά προϊόντα και για ποιες ποσότητες έγιναν δεκτά στην Κοινότητα με απαλλαγή δικαιωμάτων ή με περιορισμένη τελωνειακή προστασία;

Απάντηση του κυρίουMarín εξ ονόματος της Επιτροπής

(4 Μαΐου 1999)

Η Ευρωμεσογειακή συμφωνία σύνδεσης μεταξύ, αφενός, της Κοινότητας και των κρατών μελών και, αφετέρου, του Μαρόκου, η οποία υπογράφηκε στις 26 Φεβρουαρίου 1996, δεν έχει αρχίσει ακόμα να ισχύει, λόγω της μη επικύρωσής της από την Ιταλία. Ενόψει της επικύρωσης αυτής, που η Επιτροπή ελπίζει ότι θα γίνει πολύ σύντομα, οι εμπορικές σχέσεις μεταξύ Κοινότητας και Μαρόκου εξακολουθούν να διέπονται από τη συμφωνία συνεργασίας μεταξύ της Κοινότητας και του Μαρόκου και από τη συμφωνία μεταξύ των κρατών μελών της Ευρωπαϊκής Κοινότητας νθρακα και Χάλυβα (ΕΚΑΧ) και του Μαρόκου, που υπογράφηκε στο Ραμπάτ στις 27 Απριλίου 1976.

Δυνάμει των δυο αυτών συμφωνιών και των μετέπειτα πρωτοκόλλων προσαρμογής των, τα βιομηχανικά προϊόντα καταγωγής Μαρόκου εισάγονται στην Κοινότητα χωρίς ποσοτικούς περιορισμούς ούτε μέτρα ισοδύναμου αποτελέσματος και με ατέλεια δασμών και φόρων ισοδύναμου αποτελέσματος. Πρέπει να σημειωθεί ότι για τα προϊόντα που προέρχονται από τη μεταποίηση γεωργικών προϊόντων, η δασμολογική απαλλαγή εφαρμόζεται μόνο στον κατάξίαν δασμό και όχι στο γεωργικό στοιχείο. Το καθεστώς αυτό θα διατηρηθεί και στη νέα ευρωμεσογειακή συμφωνία σύνδεσης που υπογράφηκε το 1996. Εξάλλου, θα πρέπει να διευκρινιστεί ότι ορισμένα μέτρα αυτοπεριορισμού που προϋπήρχαν ως προς τις εξαγωγές από το Μαρόκο ορισμένων κλωστοϋφαντουργικών προϊόντων δεν ισχύουν πλέον, επειδή η συμφωνία που είχε συναφθεί προς το σκοπό αυτό μεταξύ της Κοινότητας και του Μαρόκου έχει εκπνεύσει από τις 31 Δεκεμβρίου 1997. Στο εξής οι εξαγωγές μαροκινών κλωστοϋφαντουργικών προϊόντων θα επωφελούνται από το ίδιο φιλελεύθερο καθεστώς όπως και τα άλλα βιομηχανικά προϊόντα.

Το εμπορικό ισοζύγιο μεταξύ της Κοινότητας και του Μαρόκου εμφανίζει, παραδοσιακά, ένα πλεόνασμα υπέρ της Κοινότητας, άνω των 1 000 εκατ. [fmxeuro] κατά το 1998.
ΓΡΑΠΤΗ ΕΡΩΤΗΣΗ P-0602/99

υποβολή: Patricia McKenna (V) προς την Επιτροπή

(4 Μαρτίου 1999)

Θέμα: Η υπογραφή Συμφωνιών στα πλαίσια του άρθρου 101 της Συνθήκης Ευρατόμ

Θα μπορούσε άραγε η Ευρατόμ να εξηγήσει γιατί υπέγραψε το Δεκέμβριο μια συμφωνία με τον Καναδά για πυρηνική συνεργασία στα πλαίσια του άρθρου 101 της Συνθήκης Ευρατόμ, χωρίς ούτε να πληροφορήσει αλλά ούτε και να διαβουλευθεί με το Ευρωπαϊκό Κοινοβούλιο, σε αντίθεση με τη Διοργανική Συμφωνία υπό μορφή επιστολών που συνήφθη μεταξύ Κοινοβουλίων και Επιτροπής για τέτοιες σημαντικές συμφωνίες της Ευρατόμ;

Θα λαμβάνει υπόψη στο εξής η Επιτροπή το Κοινοβούλιο και θα το ενημερώνει σχετικά με όλες τις τρέχουσες μελλοντικές διαπραγματεύσεις στον τομέα της πυρηνικές ενέργειας, περιλαμβανομένων και εκείνων με την ΙΑΕΑ και άλλων παρόμοιων φορέων; Προτίθεται άραγε στο μέλλον η Επιτροπή να συμβουλεύεται προηγούμενα το Κοινοβούλιο σχετικά με όλες αυτές τις συμφωνίες ή άλλες παρόμοιες; Σε αντίθετη περίπτωση, θα μπορούσε μήπως να αιτιολογήσει από τώρα τις ενδεχόμενες εξαιρέσεις;

Απάντηση του Sir Leon Brittan εξ ονόματος της Επιτροπής

(24 Μαρτίου 1999)

Μια πρώτη αντίδραση της Επιτροπής στα ζητήματα που θέτει το Αξιότιμο Μέλος του Κοινοβουλίου σημειώθηκε κατά τη συνεδρίαση της κοινοβουλευτικής επιτροπής Εξωτερικών Υποθέσεων, Ασφαλείας και Άμυνας, στις 23 Φεβρουαρίου 1999.

Επί του παρόντος, η Επιτροπή βρίσκεται σε επαφή με το Κοινοβούλιο προκειμένου να ανταποκριθεί και να επιλύσει τα διάφορα ζητήματα που ανέκυψαν πρόσφατα όσον αφορά την υλοποίηση της ανταλλαγής επιστολών του Ιουλίου 1998 μεταξύ των Προέδρων της Επιτροπής και του Κοινοβουλίου σχετικά με τη σύναψη των συμφωνιών Ευρατόμ (σύμφωνα με το άρθρο 101 παράγραφος 2).
ΓΡΑΠΤΗ ΕΡΩΤΗΣΗ E-0817/99

υποβολή: Gerardo Fernández-Albor (PPE) προς την Επιτροπή

(6 Απριλίου 1999)

Θέμα: Κοινοτική εκστρατεία κατά του αλκοολισμού στη νεολαία

Η αυξητική τάση που παρουσιάζεται στα ποσοστά αλκοολισμού μεταξύ των νέων είναι τόσο εύγλωττη που δεν μπορεί παρά να αντιμετωπίζεται με εντονώτατη ανησυχία. Τα στατιστικά στοιχεία αποδεικνύουν ότι το 3 % των νέων μεταξύ 15 και 30 ετών πίνει καθημερινά υπερβολικές ποσότητες οινοπνευματωδών ποτών, ενώ το ποσοστό αυτό τριπλασιάζεται όσον αφορά τα Σαββατοκύριακα.

Εφόσον η Ευρωπαϊκή Ένωση πραγματοποίησε αποτελεσματικότατες εκστρατείες κατά της κατάχρησης άλλων ουσιών, όπως για παράδειγμα ο καπνός, θα ήταν εξαιρετικά σκόπιμο να επισημάνει στη νεολαία ότι η υπερβολική κατανάλωση οινοπνευματωδών ποτών είναι εξίσου επιζήμια με την κατανάλωση ναρκωτικών και άλλες εξαρτήσεις που έχουν βλαπτικές συνέπειες για την υγεία.

Πιστεύει η Επιτροπή ότι είναι αρμόδια να προτείνει στα κράτη μέλη τη διεξαγωγή εκστρατείας κατά του αλκοολισμού μεταξύ των νέων η οποία δεν θα προωθεί μόνο την παύση της υπερβολικής κατανάλωσης οινοπνεύματος αλλά, ταυτόχρονα, και την αποκατάσταση των νέων που έχουν υποδουλωθεί στον αλκοολισμό, θα τους προσφέρει εναλλακτικές μορφές διασκέδασης και θα καλλιεργεί μια φιλοσοφία για την προστασία της καλής υγείας, η οποία θα εξαφανίζει τη σημερινή κοινωνική ανοχή της κατανάλωσης οινοπνευματωδών ποτών από τους νέους;

Απάντηση του κ. Flynn εξ ονόματος της Επιτροπής

(6 Μα ου 1999)

Η Επιτροπή συμφωνεί με τον κ. βουλευτή ότι πρόκειται για σημαντικό θέμα. Η Επιτροπή δίνει τη μέγιστη προσοχή σε αυτό το θέμα στο πλαίσιο των σχολείων για την προαγωγή της υγείας, ένα ευρωπαϊκό δίκτυο το οποίο καλύπτει όλα τα κράτη μέλη και αφορά πάνω από 5.000 σχολεία.

Επιπλέον η Επιτροπή προετοιμάζει πρόταση σύστασης του Συμβουλίου για την κατανάλωση αλκοόλ από παιδιά και εφήβους στην οποία θα δοθεί ειδική προσοχή στην ευαισθητοποίηση για τις συνέπειες της κατανάλωσης αλκοολούχων ποτών στα παιδιά και τους εφήβους, στην ενίσχυση των κατάλληλων προσπαθειών για προαγωγή της υγείας με στόχο αυτές τις ηλικιακές ομάδες και στην έκκληση προς τους παραγωγούς και τους πωλητές αλκοολούχων ποτών να υλοποιήσουν τις νομοθετικές ρυθμίσεις ή να δεσμευτούν οι ίδιοι για τον έλεγχο της διαφήμισης, της εμπορίας και της πώλησης των αλκοολούχων προϊόντων.
ΓΡΑΠΤΗ ΕΡΩΤΗΣΗ P-0652/99

υποβολή: Ιωάννης Θεωνάς (GUE/NGL) προς την Επιτροπή

(9 Μαρτίου 1999)

Θέμα: Κίνδυνοι για την υγεία των πολιτών και την ισορροπία του οικοσυστήματος από το πρόβλημα των απορριμμάτων στη νήσο Θήρα των Κυκλάδων

Τεράστια προβλήματα αντιμετωπίζουν οι κάτοικοι της νήσου Θήρας των Κυκλάδων εξαιτίας των συσσωρευμένων ζητημάτων που αφορούν την ύδρευση, την αποχέτευση και την διαχείριση των αποβλήτων. Τα προβλήματα αυτά εμφανίζονται ιδιαίτερα οξυμένα λόγω της μεγάλης πληθυσμιακής πυκνότητας του νησιού, κυρίως τους θερινούς μήνες, όπου, λόγω και του μεγάλου αριθμού τουριστών, παρουσιάζεται ραγδαία αύξηση της ποσότητας των υγρών αποβλήτων και απορριμμάτων, δημιουργώντας σοβαρότατα προβλήματα τόσο για την υγεία και την ποιότητα ζωής των κατοίκων όσο και για την ισορροπία του οικοσυστήματος (μόλυνση εδαφικού ιστούς, υδροφόρου ορίζοντα), τη σπάνια ομορφιά και τον πολιτιστικό αρχαιολογικό πλούτο του νησιού. Ιδιαίτερα δε οξυμένο παρουσιάζεται το πρόβλημα των απορριμμάτων, των οποίων οι ξεπερασμένες μέθοδοι καύσης, μέσα σε κατοικημένες περιοχές, κατά παράβαση όλων των ισχυόντων κανονισμών ασφαλείας, εγγυμονούν άμεσους κινδύνους για τη δημόσια υγεία.

Δεδομένης της κρισιμότητας των προβλημάτων και της άμεσης ανάγκης αντιμετώπισής τους και γνωρίζοντας ότι η νήσος Θήρα έχει ενταχθεί σε πιλοτικό πρόγραμμα της ΕΕ, στα πλαίσια του Ταμείου Συνοχής. με συγχρηματοδότηση 85 % από το Ταμείο και 15 % από το ελληνικό δημόσιο, που αφορά πρόγραμμα ολοκληρωμένης διαχείρισης απορριμμάτων και αναγκών ύδρευσης και αποχέτευσης, ερωτάτει η Επιτροπή σε ποιό στάδιο βρίσκεται η εφαρμογή του εν λόγο προγράμματος, αν οι αρμόδιες ελληνικές αρχές και υπουργεία έχουν εγκρίνει προγραμματισμό και χωροθέτηση των έργων και άν της είναι γνωστός ο ιδιωτικός φορέας που θα διαχειριστεί το έργο ή οι όροι του διαγωνισμού και οι προϋποθέσεις για την επιλογή του. Αληθεύει επίσης ότι σχετικά με τη διαχείριση των απορριμμάτων προκρίνεται η μέθοδος της καύσης, γεγονός που έχει ήδη προκαλέσει αντιδράσεις των κατοίκων οι οποίοι φοβούνται για έντονα αρνητικές συνέπειες στη δημόσια υγεία και την ισορροπία του οικοσυστήματος;

Απάντηση της κας Wulf-Mathies εξ ονόματος της Επιτροπής

(21 Απριλίου 1999)

Η Επιτροπή είχε επανειλημμένως την ευκαιρία να συζητήσει το πρότυπο πειραματικό σχέδιο σχετικά με την ενοποιημένη διαχείριση της υδροδότησης και της επεξεργασίας των λυμάτων και των απορριμμάτων στη Σαντορίνη, τόσο με τους Υπουργούς Εθνικής Οικονομίας, Περιβάλλοντος και Αιγαίου, καθώς και με τις τοπικές αρχές του νησιού.

Ωστόσο, μέχρι σήμερα δεν έχει λάβει καμία επίσημη αίτηση, εκ μέρους των ελληνικών αρχών, με σκοπό τη χρηματοδότηση του εν λόγω έργου βάσει του Ταμείου Συνοχής. Ως εκ τούτου, η Επιτροπή δεν είναι σε θέση να αποφανθεί όσον αφορά τα διάφορα ερωτήματα τα οποία θέτει το Αξιότιμο Μέλος του Κοινοβουλίου.

Η Επιτροπή επιθυμεί να τονίσει ότι οι αποφάσεις της όσον αφορά τη χρηματοδότηση από τα κοινοτικά ταμεία λαμβάνονται μόνο εφόσον τα σχετικά έργα τηρούν την κοινοτική νομοθεσία συμπεριλαμβανομένης αυτής που ισχύει σε θέματα περιβάλλοντος.
ΓΡΑΠΤΗ ΕΡΩΤΗΣΗ E-0616/99

υποβολή: Peter Crampton (PSE) προς την Επιτροπή

(12 Μαρτίου 1999)

Θέμα: Διεθνείς αλιευτικές συμφωνίες

Θα μπορούσε άραγε η Επιτροπή να απαριθμήσει τις ισχύουσες διεθνείς αλιευτικές συμφωνίες της ΕΕ, είτε αυτές είναι ενεργές είτε όχι, καθώς και τις σχετικές ημερομηνίες λήξεως; Ποιές διαπραγματεύσεις για ανανέωση βρίσκονται επί του παρόντος σε εξέλιξη; Είναι σε εξέλιξη η τελούν υπό προγραμματισμό νέες διαπραγματεύσεις με χώρες με τις οποίες η ΕΕ δεν έχει μέχρι στιγμής συνάψει αλιευτική συμφωνία;

Απάντηση της κας Bonino εξ ονόματος της Επιτροπής

(5 Μαΐου 1999)

Υπάρχουν συμφωνίες αλιείας που ισχύουν αυτή τη στιγμή μεταξύ της Κοινότητας και της Αγκόλα (λήξη 2/5/99), της Αργεντινής (23/5/99), του Πράσινου Ακρωτηρίου (5/9/00), των Κομορών (27/2/01), της Ακτής του Ελεφαντοστού (30/6/00), της Εσθονίας (31/12/06), της Γκαμπόν (3/12/01), της Γκάμπια (30/6/96), της Γροιλανδίας (31/12/00), της Γουϊνέα Bissau (15/6/01), της Ισημερινή Γουϊνέας (30/6/00), των Νήσων Φερόε (12/3/03), της Ισλανδίας (11/1/04), της Λετονίας (5/2/03), της Λιθουανίας (12/10/03), της Μαδαγασκάρης (20/5/01), του Μαρόκου (30/11/99), του Μαυρικίου (30/11/99), της Μαυριτανίας (31/7/01), της Νορβηγίας (16/6/03), της Πολωνίας (διμερής συμφωνία με τη Σουηδία) (31/12/05), της Δημοκρατίας της Γουϊνέας (31/12/99), της Ρωσίας (διμερής συμφωνία με τη Σουηδία και τη Φινλανδία) (31/12/02), το São Tomé (31/5/99), των Σεϋχελλών (17/1/02) και της Σενεγάλης (30/4/01).

Προβλέπονται διαπραγματεύσεις για την ανανέωση των πρωτοκόλλων συμφωνιών με το São Tomé, τη Δημοκρατία της Γουϊνέας και της Νήσου Μαυρικίου οι οποίες λήγουν κατά τη διάρκεια του παρόντος έτους. Η ενδεχόμενη παράταση του πρωτοκόλλου της συμφωνίας αλιείας μεταξύ της Κοινότητας και της Αγκόλα εξετάζεται. Εξάλλου, οι διαπραγματεύσεις οι οποίες ξεκίνησαν τον Νοέμβριο 1997 για την ανανέωση του πρωτοκόλλου συμφωνίας αλιείας με την Γκάμπια, που ανεστάλη από τον Ιούνιο 1996, μπορεί να επαναληφθούν κατά τη διάρκεια του 1999. Διερευνητικές συζητήσεις θα πραγματοποιηθούν το 1999 με τις αρχές της Αργεντινής και του Μαρόκου για τον καθορισμό νέων τύπων συνεργασίας στον τομέα αλιείας.

Η Επιτροπή έχει, εξάλλου, εντολή διεξαγωγής διαπραγματεύσεων για την επόμενη σύναψη συμφωνίας με τη Μοζαμβίκη, τη Ναμίμπια, τη Νότια Αφρική, την Τανζανία, τη Ρωσία και την Πολωνία.